डीटीसी की बस में लगी आग  
पुरानी दिल्ली रेलवे स्टेशन के बाहर सोमवार सुबह दिल्ली परिवहन निगम की एक बस में आग लग गई।
पुरानी दिल्ली रेलवे स्टेशन के बाहर सोमवार सुबह दिल्ली परिवहन निगम (डीटीसी) की एक बस में आग लग गई लेकिन इसमें किसी के हताहत होने की खबर नहीं है। अग्निशमन अधिकारियों ने बताया कि यह घटना सुबह करीब आठ बजे हुई। बस में उस समय कुछ यात्री सवार थे। बस से धुआं निकलते देख चालक ने वाहन को रोक दिया और यात्रियों को सतर्क कर दिया। आग बुझाने के लिए दमकल गाड़ियां तत्काल घटनास्थल पर पहुंच गईं।